Nemzetközi Cervantes nyelviskola Malagában
Az iskola Malagában
Super Intenzív kurzus
Spanyol család
Bezár× Hívjon minket +34 (952) 295 378
A Nemzetközi Cervantes nyelviskola egy kellemes lakóövezetben, a Pedregalejo nevű városnegyedben található, a városközponttól mindössze 15 percnyire autóbusszal.
Eredetileg Pedreagalejo egy halászfalucska volt, amelyet aztán később a terjeszkedő Malaga városa bekebelezett. Múltjára a számos halászbárka és a tengerpartot végig szegélyező, halat kínáló éttermek is emlékeztetnek.
A tengerpart mindössze kétpercnyi sétára van az iskolától, így a diákoknak megvan a lehetőségük a strandolásra és a kikapcsolódásra. A parton rengeteg bár és étterem várja őket igazi spanyol hangulattal, étlapjukon a halak minden fajtája megtalálható.
Cervantes Nemzetközi Nyelviskola Malaga – térkép nagyítása
Információk Malagáról
Malaga egy 600.000 lakost számláló város, a Földközi-tenger partján.
Napfényes időjárása, festői tájai, és sok strandja miatt az egyik legkedveltebb turisztikai célpont Spanyolországban.
A városban pezsgő kulturális és diákélet van, ezért rengeteg diákot vonz, akik szeretnének spanyolul tanulni.
Malaga egy nagyon régi város (szinte 3000 éves), a föníciaiak kezdték el építeni.
A római és az arab fennhatóság után a XV. században a spanyol katolikus királyok hódították vissza.
Könnyen fellelhetőek a múlt nyomai Malagában – a római amfiteátrum, és az arab erődítmény, az Alcazaba a város két leggyönyörűbb műemléke.
A város szintén nagy múltú zenei és művészeti kultúrával rendelkezik az igényesebb diákok örömére. Pablo Picasso szülőháza a Plaza de la Merced-en található.
A nap az év 320 napján ragyog Malagában, és évente kevesebb mint 50 napon esik az eső. Az évi átlagos középhőmérséklet 19 °C. Egész évben kellemes klímája Malagát egy tökéletes hellyé teszi a tanulásra, a szabadidő eltöltésére, és bármely szabadtéri sport végzésére: golf, vízisí, vitorlázás, strandröplabda, szörf; vagy a Malagát körülvevő hegyekben: túrázás, hegymászás, siklóernyőzés vagy lovaglás.
Malaga repülőtere az egyik legfontosabb reptér Dél-Spanyolországban számos nemzetközi és belföldi járattal.
Malaga városában mindig pezsgő diákélet van, hiszen a Malagai Egyetemen több mint 45.000 diák tanul.
Hívjon minket: +34 (952) 295-378
29017 - Málaga - Spanyolország